-1 Correspon al departament de la Generalitat competent en matèria de cooperatives la funció inspectora del compliment d'aquesta Llei, sens perjudici de les funcions que corresponguin a altres departaments de l'Administració de la Generalitat en virtut de la legislació específica aplicable segons l'objecte social de cada cooperativa.
-2 La vulneració dels preceptes d'aquesta Llei i dels estatuts socials comporta la responsabilitat de la cooperativa i, per tot allò que els sigui directament imputable, la responsabilitat dels membres del Consell Rector, dels interventors i dels liquidadors.
a) No tenir o no portar al dia els llibres socials o els llibres de comptabilitat obligatoris per un termini superior a sis mesos, a comptar del darrer assentament fet, si s'escau.
b) Incomplir l'obligació de lliurar als socis i als adherits els títols o les llibretes de participació que acreditin llurs aportacions socials.
c) No formular, l'interventor o els interventors, l'informe sobre els comptes anuals dins el termini establert.
a) Incomplir les disposicions legals o estatutàries sobre la convocatòria correcta, en temps i forma, de l'Assemblea General ordinària i de l'Assemblea General extraordinària, a petició dels socis o de l'interventor o els interventors de comptes, i sobre la renovació dels càrrecs socials.
b) Incomplir l'obligació d'inscriure els nomenaments i les renovacions dels càrrecs i tots els altres actes que hagin d'ésser registrats.
c) Acreditar als socis o als adherits interessos superiors o inferiors als límits fixats per la llei.
e) Abonar als socis en actiu retorns cooperatius en funció de llur aportació al capital i no en proporció a les operacions, els serveis o les activitats cooperativitzades que hagin dut a terme.
f) Vulnerar les disposicions legals i estatutàries o els acords de l'Assemblea General sobre la imputació de pèrdues de l'exercici econòmic.
g) No destinar els recursos corresponents al Fons de Reserva Obligatori i al Fons d'Educació i Promoció Cooperativa, en els casos i per l'import establerts per llei, pels estatuts o per un acord de l'Assemblea General.
h) No respectar els drets que, en matèria d'informació, estableix l'article 21 per als socis i els adherits, ni el dret de participar activament en la constitució i en el funcionament dels òrgans socials.
i) No dipositar els comptes anuals i les auditories, d'acord amb el que disposa l'article 64 bis, en els termes que estableix la legislació corresponent.
a) Destinar a finalitats altres que les que la Llei determina els recursos del Fons d'Educació i Promoció Cooperativa.
b) Incomplir l'obligació de sotmetre els comptes de l'exercici a verificació mitjançant auditoria externa, si ho estableixen aquesta Llei o els estatuts socials, ho acorden l'Assemblea General o el Consell Rector o ho sol·licita el quinze per cent dels socis o adherits de la cooperativa.
d) Distribuir als socis els fons irrepartibles o l'haver líquid resultant de la liquidació.
e) Incomplir les normes legals i estatutàries relatives a l'objecte i la finalitat de la cooperativa.
f) Encobrir, sota la fórmula de societat cooperativa, finalitats pròpies de les societats mercantils.
-6 Als efectes de l'aplicació de la sanció corresponent, les infraccions poden ésser de grau mínim, mitjà i màxim, en funció de les conseqüències econòmiques i socials que produeixin, del nombre de socis de la cooperativa, de la mala fe de l'infractor, de la dimensió econòmica dels fets i del volum d'operacions de la cooperativa:
a) Les infraccions lleus se sancionen amb una multa de 5.000 a 10.000 pessetes, les de grau mínim; de 10.001 a 25.000 pessetes, les de grau mitjà, i de 25.001 a 50.000 pessetes, les de grau màxim.
b) Les infraccions greus se sancionen amb una multa de 50.001 a 75.000 pessetes, les de grau mínim; de 75.001 a 150.000 pessetes, les de grau mitjà, i de 150.001 a 250.000 pessetes, les de grau màxim.
c) Les infraccions molt greus se sancionen amb una multa de 250.001 a 500.000 pessetes, les de grau mínim; de 500.001 a 1.000.000 de pessetes, les de grau mitjà, i de 1.000.001 a 5.000.000 de pessetes, les de grau màxim, o bé, d'acord amb el que estableix l'article 101, amb la desqualificació de la cooperativa.
-7 No obstant el que disposa l'apartat 6, pot ésser imposada la sanció immediatament inferior a la que correspondria, si ho aconsellen determinades circumstàncies, degudament acreditades, com el volum econòmic de les operacions de la cooperativa, el nombre i les condicions dels socis o la incidència social de l'entitat.
-8 Un cop finalitzat l'expedient sancionador incoat amb motiu de la comissió d'una infracció, la persistència o la reincidència en la comissió ha d'ésser considerada com una nova infracció sancionable.
-9 Correspon als delegats territorials del departament competent d'imposar les sancions de fins a 250.000 pessetes; al director general competent, les sancions de fins a 500.000 pessetes; al conseller competent, les sancions de fins a 1.000.000 de pessetes, i al Govern, a proposta del conseller competent, les sancions de fins a 5.000.000 de pessetes.
-10 La tramitació dels expedients sancionadors ha de respectar la normativa del procediment administratiu.
En el supòsit de les infraccions molt greus, és preceptiu, per a la resolució de l'expedient sancionador, l'informe del Consell Superior de la Cooperació, que ha d'ésser emès en el termini de quaranta dies; la no-emissió de l'informe, tanmateix, no paralitza la continuació del procediment.
-11 Les infraccions regulades per aquest article prescriuen tres anys després d'haver estat comeses.
Correspon al Departament competent en matèria de cooperatives la funció inspectora quant al compliment d'aquesta Llei, sens perjudici de les funcions inspectores que corresponguin als serveis dels altres Departaments de l'Administració Pública en virtut de la legislació específica aplicable pel seu objectiu social.
Les infraccions comeses per la cooperativa o pels seus òrgans socials seran sancionades tenint en compte la gravetat de la infracció, la seva importància econòmica, la mala fe, la incidència, el nombre de socis i la capacitat econòmica de la cooperativa.
Les sancions són advertiments i multa fins a un màxim de cinc-centes mil pessetes.
La responsabilitat civil i penal dels membres dels òrgans socials s'exigirà amb independència de les sancions administratives davant la jurisdicció corresponent.
Quan en una cooperativa concorrin circumstàncies que aconsellin mesures urgents per evitar danys a tercers o als socis, la Direcció General de Cooperatives, previ informe del Consell Superior de la Cooperació, podrà designar un funcionari amb la facultat de convocar Assemblea General a fi de facilitar l'adopció dels acords pertinents de la cooperativa.